เรื่องร้องเรียน (น้ำท่วม,ร้องเรียน) วันที่ 2023-08-31 02:33:09 — แขวงบางซื่อ เขตบางซื่อ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660034306
ขอให้แก้ไขปัญหาน้ำท่วมขังภายในอุโมงค์ลอดทางรถไฟ บริเวณอุโมงค์ลอดทางรถไฟบางซื่อ แขวงบางซื่อ เขตบางซื่อ กรุงเทพมหานคร จุดสังเกต โรงรถจักรดีเซลบางซื่อ (ที่ซ่อมหัวจักร) แล้วเลยไปจะพบกับอุโมงค์ดังกล่าว เนื่องจากเมื่อวันเสาร์ที่ 26 สิงหาคม 2566 มีน้ำท่วมขังภายในอุโมงค์ฯ จึงทำให้ผู้ร้องที่สัญจรผ่านเส้นทางดังกล่าวประสบอุบัติเหตุรถจักรยานยนต์พลิกคว่ำ กางเกงขาด และรถจักรยานยนต์ได้รับความเสียหายเล็กน้อย โดยบริเวณจุดดังกล่าวจะมีเครื่องปั๊มน้ำอัตโนมัติคอยลดปริมาณน้ำที่กักขังภายในอุโมงค์ฯ แต่ตั้งแต่วันที่  26 สิงหาคม 2566 ถึงปัจจุบัน (วันที่ 29 สิงหาคม 2566) น้ำที่ท่วมขังภายในอุโมงค์ฯไม่มีปริมาณที่ลดลงเลย และจะมีน้ำท่วมขังอยู่เป็นประจำ เมื่อเวลาที่มีฝนตกหนัก จึงอาจจะทำให้ประชาชนที่สัญจรผ่านอุโมงค์ฯ อาจประสบอุบัติเหตุได้  เบื้องต้นเมื่อวันที่ 28 สิงหาคม 2566 ผู้ร้องได้มีการโทรศัพท์ติดต่อไปยังหมายเลขสายด่วนเขตบางซื่อ (ไม่ทราบหมายเลข) โดยเวลาประมาณก่อนเที่ยง แต่ไม่มีเจ้าหน้าที่ท่านใดรับสาย จึงประสงค์อยากให้หน่วยงานที่เกี่ยวข้องดำเนินการตรวจสอบและแก้ไขปัญหาดังกล่าว (ประชาชนประสงค์ให้ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata